पाएं अपने शहर की ताज़ा ख़बरें और फ्री ई-पेपरडाउनलोड करें
करनाल । मानसून के दस्तक देने से करीब बीस दिन पहले ही करनाल जिला में मानसून जैसी बरसात हो गई है। 20 मिनट में ही 15 एमएम बरसात हो गई। लोगों को उमस से राहत मिली। निगदू एरिया में मामूली ओलावृष्टि भी हुई। बरसात के अलावा 50 किलोमीटर प्रति घंटा की गति से तेज आंधी चली। इससे जिलेभर में बिजली गुल हो गई। सिटी में करीब दो घंटे तक बिजली गायब रही, जबकि देहात के कई फीडरों को आधी रात तक दुरुस्त करने का काम चलता रहा। मौसम वैज्ञानिक कह रहे हैं यह डब्ल्यूडी की वजह से हुई बरसात है। जबकि नौ जून को फिर से हलकी बरसात होने की अभी से संभावना जता दी गई है।
पौने छह बजे छाया अंधेरा जिले के लोग दिनभर उमस का खेल झेलते रहे। 40 डिग्री सेल्सियस पारा भले ही कम हो, लेकिन उमस के साथ तपिश ने हर किसी को पसीना-पसीना किए रखा। पश्चिम की ओर से अचानक धूल का गुब्बार उठा और तेज आंधी चली। इससे कई बड़े व छोटे पेड़ उखड़ गए। अचानक शहर में अंधेरा छा गया। पौना घंटा तक अंधेरे जैसी स्थिति बनी रही। बरसात जब रूकी तो अचानक फिर से दिन निकलने जैसा नजारा दिखा।
कहां से आ गई यह बरसात : हर किसी के मन में यह बात है कि यह बरसात कहां से आ गई। मौसम वैज्ञानिकों का कहना है कि पिछले चार दिनों से जिस तरह से उमस का खेल चल रहा था, उससे पहाड़ों की ओर से पश्चिम विक्षोभ का असर अचानक मैदानों की ओर हो गया। न केवल करनाल बल्कि अंबाला, दिल्ली, चंडीगढ़ और रोहतक में भी ऐसी बरसात की खबर है। बरसात के बाद कुछ देर फिर से बूंदाबांदी भी आई और बादल आसमान में आधी रात तक जमे रहे। मौसम वैज्ञानिक कह रहे हैं कि अभी मौसम किस करवट बदलेगा कुछ नहीं कहा जा सकता।
तेज आंधी व बरसात आने से सभी फीडर फेल :
करनाल त्न अचानक आई तेज आंधी व बरसात के कारण शहर के सभी फीडर बंद हो गए।
इस कारण कई घंटों तक बिजली व्यवस्था बाधित रही। निगम कर्मचारी व कर्मचारी रातभर
बिजली फाल्ट खोजने में लगे रहे। निगम शहरी एक्सईएन सतपाल मलिक ने कहा कि
बिजली व्यवस्था को दुरूस्त करने के लिए निगम अधिकारी लगे हुए हैं। फिलहाल बिजली
फाल्ट का पता नहीं चल पा रहा है। कितना नुकसान हुआ। इसका आकंलन किया जा रहा है।
अब दो दिन गर्मी भरे : मौसम वैज्ञानिकों का कहना है कि अब अगले दो दिन गर्मी भरे हो सकते
हैं। क्योंकि इस बरसात के बाद अब अचानक गर्मी बढ़ सकती है। पारा 40 के आस-पास रह सकता है। आज व कल का दिन निकल जाने के बाद नौ जून को फिर से पश्चिम विक्षोभ असर दिखा सकता है। यह असर तीन दिन तक जारी रह सकेगा। यानि नौ से 11 के बीच प्रदेश् के लोगों को फिर से गर्मी से काफी राहत मिलने की संभावना बन सकती है।
पार्कों में फिर दिखी बहार : अचानक मौसम के अंगड़ाई लेने के बाद शहर के अटल पार्क, कर्ण पार्क, कर्ण ताल सहित कई अन्य बड़े पार्कों में आम दिनों की अपेक्षा अधिक लोग सैर करते नजर आए। जबकि बरसात होने से पहले बहुत कम लोग पार्क में आते थे। शाम को पारा अचानक डाउन होने के बाद पूर्व की ओर से ठंडी हवा बह रही थी। जबकि रात करीब 12 बजे दक्षिण दिशा में बिजली कड़क रही थी। अचानक हुई इस बरसात के बाद गुरुवार देर शाम तक लोगों के एसी बंद हो गए थे, जबकि रातभर लोगों ने कूलर चलाना भी मुनासिब नहीं समझा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn